CHFN(1)

NÉV
chfn - finger információk módosítása

VÁZLAT
chfn [ -f teljes név ] [ -o iroda ] [ -p irodai telefon ] [ -h otthoni telefon ] [ -u ] [ -v ] [ felhasználó ]

LEÍRÁS
A chfn segítségével megváltoztathatók a finger információk. Ezeket a /etc/passwd fájl tartalmazza, és a finger programmal jeleníthetőek meg. A linuxos finger négy adatot ír ki: valódi (polgári) nevet, munkahelyi szoba- és telefonszámot és otthoni telefonszámot.

  PARANCSSOR
A négy érték bármelyike megadható parancssorból. Ha paraméterek nélkül indítjuk, a chfn interaktív módba lép.

  INTERAKTÍV MÓD
Ilyenkor a chfn minden mezőt billentyűzetről kér be. A promptnál az új értékeket kell megadni. Az adatok az Enter lenyomásával változatlanul hagyhatók, a "none" szó beírásával a mező tartalma kiürül.

OPCIÓK

-f, --full-name
    Teljes valódi név megadása.

-h, --home-phone
    Otthoni telefonszám.

-o, --office
    Az irodai szobaszám módosítása.

-p, --office-phone
    Irodai telefonszám megadása.

-u, --help
    Segítség kiíratása.

-v, --version
    Verzióinformáció megjelenítése.

LÁSD MÉG
finger(1), passwd(5)

SZERZŐ
Salvatore Valente <svalente@mit.edu>

MEGJEGYZÉS
Ford. megj.: A hosszú, valamint az -u és -v paraméterek a chfn Julianne Frances Haugh által írt változatában nem érvényesek (pl. SuSE). Az irodai telefon itt a -w, a szobaszám az -r opcióval adható meg. Az -o egy nem definiált tartalmú mezőt tölt ki; ezt egyébként csak a root módosíthatja.

MAGYAR FORDÍTÁS
Gál Gyuri <gyuri@lamer.hu>